2008

**2008** bě přestupne lěto z 366 dnjemi. 

## Podawki
### We Łužicy
* 12. januara: Delnjoserbska wikipedija započnje dźěłać.
* 28. meje: Po wotstupje Georga Milbradta sta so Stanisław Tilich z prěnim ze Sakskeje pochadźacym ministerskim prezidentom swobodneho stata a zdobom z prěnim katolskim Serbom na čole kraja. 
* 1. awgusta: Wokrjesna reforma w Sakskej – Wot 24 krajnych wokrjesow wostanu po reformje jenož hišće dźesać. Nowy wokrjes Budyšin wobjimuje staraj wokrjesaj Budyšin a Kamjenc kaž tež něhdyše bjezwokrjesne město Wojerecy.

### Druhdźe
* 1. januara: Malta a Cypernska přistupujetej europasmu.
* 24. februara: Kubanski parlament wuzwoli Raúla Castra za naslědnika jeho bratra Fidela jako hłowa stata a šef knježerstwa.
* 1. měrca: Serbiska prowinca Kosowo sta so jednostronsce z njewotwisnym statom.
* 2. měrca: Dmitrij Mjedwjedjew dobudźe ruske prezidentowe wólby z nimale 70 procentami hłosow.
* 12. meje: Při ćežkim zemjerženju sylnosće 7,9 na juhu Chinskeje wumrě něhdźe 70.000 ludźi.
* 7. awgusta: Při hranicy mjez Georgiskej a Južnej Osetiskej započnje z nadpadom georgiskich jednotkow Kawkaska wójna.
* 8.–24. awgusta: XXIX. olympiske hry w Pekingu.
* 28. septembra: Při wólbach k bayerskemu krajnemu sejmej zhubi CSU prěni raz po 46 lětach absolutnu wjetšinu.
* 27. oktobra: Horst Seehofer (CSU) wuzwoli so za noweho ministerskeho prezidenta Bayerskeje.
* 4. nowembra: Barack Obama dobudźe prezidentowe wólby w Zjednoćenych statach.
* 26. nowembra: Pola teroristiskich nadpadow na dźesać městnach w indiskim měsće Mumbai wumrě cyłkownje 174 ludźi.
* 12. decembra: Šwicarska přistupi Schengenskemu rumej.
* 15. decembra: Čorna Hora zapoda próstwu wo sobustawstwo w Europskej uniji.

## Narodniny
*
*
*

## Wumrěće
* 11. januara: Edmund Hillary – nowoseelandski krosnowar (* 1919)
* 17. januara: Bobby Fischer – amerisko-islandski šachownik (* 1943)
* 22. januara: Heath Ledger – awstralski filmowy hrajer (* 1979)
* 27. januara: Haji Mohamed Suharto – indoneski general a politikar (* 1921)
* 28. januara: Christodoulos I. – arcybiskop a grjeksko-ortodoksny cyrkwinski wjednik (* 1939)
* 23. februara: Janez Drnovšek – słowjenski politikar, ministerski prezident a prezident (* 1950)
* 27. februara: Ivan Rebroff – němski spěwar (* 1931)
* 2. měrca: Jeff Healey – kanadiski bluesrockowy gitarist a spěwar (* 1966)
* 3. měrca: Annemarie Renger – němska politikarka a předsydka zwjazkoweho sejma (* 1919)
* 12. měrca: Erwin Geschonneck – němski filmowy hrajer (* 1906)
* 5. apryla: Charlton Heston – US-ameriski filmowy hrajer a brónjowy lobbyist (* 1923)
* 17. apryla: Aimé Césaire – afrokaribisko-francoski basnik, esejist a politikar (* 1913)
* 29. apryla: Albert Hofmann – šwicarski chemikar a wotkrywar LSD (* 1906)
* 14. meje:  Jurij Sergejewič Rytcheu – čukčiski spisowaćel (* 1930)
* 28. meje: Gerhard Konzelmann – němski žurnalist a awtor (* 1932)
* 1. junija: Yves Saint Laurent – francoski tworićel mody (* 1936)
* 2. junija: Bo Diddley – US-ameriski rockowy a bluesowy hudźbnik (* 1928)
* 10. junija: Čingiz Ajtmatow – kirgiziski spisowaćel (* 1928)
* 13. julija: Bronisław Geremek – pólski stawiznar a politikar (* 1932)

* 3. awgusta: Aleksandr Solženicyn – ruski spisowaćel (* 1918)
* 19. awgusta: Levy Mwanawasa – sambiski statny prezident (* 1948)
* 12. septembra: David Foster Wallace – US-ameriski spisowaćel (* 1962)
* 15. septembra: Richard Wright – britiski hudźbnik, čłon skupiny *Pink Floyd* (* 1943)
* 26. septembra: Paul Newman – US-ameriski filmowy hrajer, režiser a předewzaćel (* 1925)
* 2. oktobra: **[[Lotar Balko]]** – serbski ludowědnik a Maćicar (* 1928)
* 11. oktobra: Jörg Haider – awstriski politikar, krajny hejtman Korutanskeje (* 1950)
* 13. oktobra: Guillaume Depardieu – francoski filmowy hrajer (* 1971)
* 22. oktobra: **[[Błažij Nawka]]** – serbski ludowědnik a Maćicar (* 1922)
* 23. oktobra: Peter „Cäsar“ Gläser – němski rockowy hudźbnik (* 1949)
* 1. nowembra: Jacques Piccard – šwicarski hłubokomórski slědźer (* 1922)

* 10. nowembra: Miriam Makeba – južnoafriska spěwarka (* 1932)
* 28. nowembra: Gustav Ginzel – němsko-čěski geologa, awtor, krosnowar a wšudźebył (* 1932)
* 11. decembra: Bettie Page – US-ameriski fotowy modl (* 1923)
* 12. decembra: Tassos Papadopoulos – cypernski prezident (* 1934)
* 13. decembra: Horst Tappert – němski dźiwadźelnik a filmowy hrajer (* 1923)
* 22. decembra: Lansana Conté – ginejski prezident (* 1934)
* 24. decembra: Samuel Phillips Huntington – US-ameriski politologa a awtor (* 1927)
* 24. decembra: Harold Pinter – britiski dramatikar, nošer Nobeloweho myta (* 1927)
* 25. decembra: Eartha Kitt – US-ameriska spěwarka a filmowa hrajerka (* 1927)

## Myta
* Nobelowe myto
** za fyziku: Yōichirō Nambu, Makoto Kobayashi a Toshihide Masukawa
** za chemiju: Osamu Shimomura, Martin Chalfie a Roger Tsien
** za medicinu: Harald zur Hausen, Françoise Barré-Sinoussi a Luc Montagnier
** za literaturu: Jean-Marie Gustave Le Clézio
** Měrowe Nobelowe myto: Martti Ahtisaari
** za hospodarske wědomosće: Paul Krugman

## Dalše
* Kulturnej stolicy Europy: Liverpool, Stavanger

## Wotkaz